...खाटू वाले श्याम मैं तेरा हो गया
भजन कलाकारों की प्रस्तुतियों पर देर रात तक झूमे श्रोता, श्याम बाबा को चढाएं छप्पन भोग
भास्करन्यूज| आबूरोड
श्याममित्र मंडल की ओर से शहर के अग्रसेन चौक पर भजन संध्या का आयोजन किया गया। इस मौके भजन कलाकारों ने एक से बढ़कर एक भजनों की प्रस्तुतियां देकर श्रोताओं को देर रात तक झूमने पर मजबूर कर दिया। भजन संध्या की शुरूआत जयपुर से आए भजन कलाकार मनीष गर्ग ने श्री श्याम वंदना सज धज कर बैठयो, सांवरिये यौ बैठो मुस्कावे... प्रस्तुत किया। इसके बाद गणपति हनुमान वंदना प्रस्तुत की। उसके बाद उन्होंने मेरा आपकी कृपा से सारा काम हो गया है..., कण कण में बास है जिसका, तिहूंलोक पे राज है उसका... भजन प्रस्तुत किया। साथ ही श्याम प्रभु को कोई अपना बनाकर देखो, कितना प्यार लुटाया प्रेम बढ़ाकर देखो। जयपुर के भजन कलाकार मुकेश बागड़ा ने भजन की शुरूआत जब से देखा तुझे जाने क्या हो गया, खाटू वाले श्याम मै तेरा हो गया... की प्रस्तुति देकर किया। श्रद्धालुओ की फरमाईश पर बागड़ा ने खाटू वाले बाबा श्याम पर, भगत के वश में हैं भगवान, कर दे बेड़ा पार श्याम..., भजन प्रस्तुत कर पांडाल को भक्तिमय बना दिया।
छप्पन भोग का हुआ आयोजन
भजनसंध्या के मौके श्याम मित्र मंडल की ओर से श्याम बाबा का दरबार सजाया गया, जिसमें श्याम बाबा का आलौकिक श्रंृगार, अखंड ज्योति छप्पन भोग का आयोजन किया गया। इसमें सभी भक्तों ने बाबा की अखंड ज्योति में आहुति दी आलौकिक श्रंृगार के दर्शन कर छप्पन भोग रूपी प्रसाद ग्रहण किया।
भजन कलाकारों का किया स्वागत
भजनसंध्या की शुरूआत में श्याम मित्र मंडल के अध्यक्ष किशोर कुमार गुप्ता ने मित्र मंडल की ओर से सभी कलाकारों भजन संध्या में सहयोग करने वाले लोगों का माल्यार्पण कर स्वागत किया भजन संध्या के अंत में बाबा श्याम की महाआरती कर प्रसाद वितरण किया गया। देर रात तक चले कार्यक्रम में भक्तों ने भजनों का जमकर आनंद लिया तथा भजनों पर झूमे। कार्यक्रम की व्यवस्था श्याम मित्र मंडल के सदस्यो ने संभाली।
आबूरोड. श्याममित्र मंडल की ओर से आयोजित भजन संध्या में प्रस्तुति देते कलाकार।
आबूरोड. श्याममित्र मंडल की ओर से आयोजित भजन संध्या में मौजूद लोग।
भजनों के रूप में प्रस्तुत की श्याम बाबा की जीवनी
महिलाभजन कलाकार किरण शर्मा ने ... नजर लागे तोने खाटू वाले श्याम..., मेरे सर पे रख दो बाबा दोनों हाथ, देना हो तो देदो जनम जनम का साथ..., सांवरा जब मेरे साथ है, क्या कोई मेरा बिगाड़े भला..., तु है बड़ा तो मैं भी बड़ा हूं फिर कदर क्यों करे, अगर तू सेठ बड़ा है तो में भी फकीर बढ़ा हूं... भजन प्रस्तुत किया। जब से देखा तुम्हे जाने क्या हो गया, खाटू वाले श्याम मै तेरा हो गया... भजन प्रस्तुत किया। जयपुर से आई भजन कलाकारा किरण शर्मा ने ना धन दौलत ना कोई उपहार मांगा है, काली कमली वाले तेरा प्यार मांगा है... प्रस्तुत किया। इसके बाद उन्होंने जहां विराजे राधा रानी अलबेली सरकार है..., जैसी भी की तेरी भक्ति वो काम जाये...।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva